העתקי ציורים של וינסנט ואן גוך

[ממוזער|[הסייסטה (ואן גוך)|הסייסטה, ואן גוך, 1890 בעקבות מילה]]
**העתקי ציורים של וינסנט ואן גוך** היא סדרה של העתקים שיצר וינסנט ואן גוך בעקבות עבודותיהם של אמנים אחרים בין השנים 1887 ותחילת 1890, בעת ששהה בבית החולים סן-פול בסן-רמי-דה-פרובאנס. בחיפוש אחר חידוש הרוח האמנותית, יצר ואן גוך יותר מ-30 עותקים של יצירות של כמה מהאמנים האהובים עליו, כשעשרים ואחת מתוכן היו העתקים של ז'אן-פרנסואה מילה, או בהשראתו. ואן גאך לא שכפל את הציורים כמו שהם אלא ביקש לתרגם את הנושאים והקומפוזיציות באמצעות נקודת המבט, הצבע והטכניקה האקספרסיוניסטית שלו, ולהוסיף להם משמעויות כפי שהוא הבין אותם. אחיו, תאו ואן גוך, הגדיר חלק מהיצירות בסדרה כיצירותיו הטובות ביותר.

## רקע
במהלך חודשי החורף בסן-רמי, נקלע ואן גוך למצב בו לא הצליח למצוא נושאים לעבודותיו. הוא התגורר בבית החולים סנט-פול, מזג האוויר היה קר מדי לעבודה בחוץ ובפנים לא הייתה לו גישה למודלים. בעקבות כך החל ואן גוך להעתיק כמה מהיצירותיו האהובות עליו במה שהפך להיות הפרויקט העיקרי שלו במהלך חודשי החורף. ואן גוך כתב לתאו אחיו: "התחלתי ליצור אותם מבלי משים ועכשיו אני מגלה שאני יכול ללמוד מהם ושהם נותנים לי סוג של נחמה. המכחול שלי נע בין אצבעותיי כמו קשת מעל מיתרי כינור - לגמרי להנאתי."

באופן יוצא דופן ביצירתו של ואן גוך, בסדרה זו נכללים מספר יצירות דתיות. ייתכן כי בית החולים סנט פול, השוכן במנזר ישן, סיפק חלק מההשראה לכך. הוא מתאר במכתביו כי אדיקותן של הנזירות לפעמים הרגיזה אותו, אך מצא נחמה בדת. "איני אדיש, ומחשבות אדוקות מנחמות אותי לעיתים קרובות בסבלי."

## העתק בעקבות אמיל ברנאר
אמיל ברנאר היה חבר אישי קרוב של ואן גוך. הוא השפיע על ואן גוך מבחינה אמנותית בכמה דרכים. ברנאר היה מתאר דמויות בשחור, תוך שהוא משחזר את מראהן של חיתוכי עץ דתיים מימי הביניים. מה שהביא ליצירה שטוחה ופרימיטיבית יותר. "שדה חיטה עם עורבים" של ואן גוך הוא דוגמה אחת לאופן שבו יצירתו של ברנרד השפיעה. ברנרד גם לימד את ואן גוך כיצד לעוות את הפרספקטיבה ביצירתו ובכך לגרום להבעה אקספרסיבית יותר.

ואן גוך כתב לברנאר על אידיאל אוטופי שבו אמנים עובדים בשיתוף פעולה, מתמקדים ברעיון משותף, כדי להגיע לגבהים אמנותיים "מעבר לכוחו של הפרט הבודד". הוא ציין כי אין פירוש הדבר שכמה ציירים יעבדו על אותה תמונה, אלא שכל אחד מהם ייצור יצירה ש"בכל זאת שייכים יחד ומשלימים זו את זו". כהדגמה לכך, צייר ואן גוך העתק בצבעי מים של סקיצה שצייר ברנאר של נשים ברטוניות.


קובץ:Émile Bernard 1888-08 - Breton Women in the Meadow (Le Pardon de Pont-Aven).jpg|טקסט=Breton Women in the Meadow by Émile Bernard, August 1888|נשים ברטוניות באחו, מאת אמיל ברנאר, אוגוסט 1888
קובץ:Breton Women.jpg|טקסט=Vincent van Gogh, Breton Women and Children, November 1888, Civica Galleria d'Arte Moderna, Milan, Italy (F1422)|נשים וילדים ברטונים, מאת ואן גוך, נובמבר 1888, הגלריה לאמנות מודרנית, מילאנו, איטליה (F1422)

## העתק בעקבות וירג'יני דמונט ברטון
ואן גוך יצר תחריט של "האיש שלה בים" מאת וירג'יני דמונט-ברטון. התחריט הוצג בסלון של 1889.  התמונה מתארת, כמעט כולה בגווני סגול, סצנה שלווה של אם יושבת ליד מדורה ותינוקה על ברכיה.
קובץ:L'homme est en mer.jpg|טקסט=Her Man is at Sea by Virginie Demont-Breton|האיש שלה בים, מאת וירג'יני דמונט-ברטון
קובץ:Van Gogh - Der Mann ist auf See (nach Demont-Breton).jpeg|טקסט=The Man is at Sea (after Demont-Breton), 1889, Private collection (F644)|האיש בים, ואן גוך, 1889, אוסף פרטי (F644)

## העתק בעקבות אונורה דומייה
בשנת 1882 ציין ואן גוך כי מצא את "ארבעת תקופותיו של שתיין" מאת אונורה דומייה יפהפה ומלא נשמה כאחד.

ואן גוך כתב לאחיו על נקודת המבט האמנותית והאנושית של דומייה: "מה שהרשים אותי כל כך באותה תקופה היה משהו חזק וגברי כל כך בגישתו של דומייה – משהו שגרם לי לחשוב: ודאי טוב לחשוב ולהרגיש כך, להתעלם או להתכחש להמון דברים, ולהתרכז במה שמעורר אותנו, במה שגורם לנו לעצור ולחשוב, ובמה שנוגע בנו כבני אדם, בצורה ישירה ואישית הרבה יותר מאשר שדות או עננים." כישוריו האמנותיים של דומייה כללו ציור, פיסול ויצירת ליתוגרפיות. הוא היה ידוע במיוחד בזכות הביקורת החברתית והפוליטית החריפה שהביע ביצירותיו.


קובץ:Daumier The Drinkers.jpg|טקסט=Honoré Daumier, The Drinkers, 1862; from Monde Illustré, 25 October 1862, under the title "Physiologie du buveur, les quatre ages" ("Psychology of drinkers, the four ages")|השותים, אונורה דומייה, 1862, (פסיכולוגיה של שתיינים, ארבעת התקופות)
קובץ:Van Gogh - Die Trinker (nach Daumier).jpeg|טקסט=Vincent van Gogh, Men Drinking (after Daumier), 1890, The Art Institute of Chicago, Illinois (F667)|גברים שותים, ואן גוך, 1890, מכון האמנות של שיקגו, (F667)

## העתקים בעקבות אז'ן דלקרואה
ואן גוך, בהשראת הספר על ההידמות למשיח, שכלל תיאור של ישו כעבד סובל, עבד על עיבודים חוזרים ל"פייטה" ול"שומרוני הטוב" של אז'ן דלקרואה. הוא תיאר את ישו בשעתו הקשה ביותר, צליבתו ומותו. כשדיבר על ניסיונו לשחזר סצנות דתיות מהעבר, תיאר ואן גוך את גישתו של דלקרואה לציור דמויות דתיות והיסטוריות: "כשאז'ן דלאקרואה צייר את גת שמנים, הוא דאג קודם ללכת ולראות במו עיניו איך נראה מטע זיתים במציאות, ועשה אותו דבר עם הים בזמן שמכה בו מִשְׁטָרָל חזק (רוח סוערת). כנראה שהוא אמר לעצמו: 'האנשים האלה שאנו מכירים מההיסטוריה, דוג'ים מוונציה, צלבנים, שליחים, נשים קדושות, היו בעצם מאותו טיפוס וחיו בצורה דומה מאוד לאנשים בני זמננו, שהם צאצאיהם.'"

השפעתו של דלקרואה סייעה לואן גוך להתפתח מבחינה אמנותית ולרכוש ידע בתורת הצבעים. לאחיו תאו הוא כתב: "מה שאני כל כך מעריץ בדלקרואה זה שהוא גורם לנו להרגיש את החיים של הדברים, ואת הביטוי של התנועה, שהוא שולט לחלוטין בצבעיו."

לציורו של דלקרואה "הפייטה", יצר ואן גוך שתי גרסאות. ואן גוך כותב: "הציור שהעתקתי מדלקרואה הוא 'פייטה', כלומר ישו המת עם מאטר דולורוזה (האם הדואבת).הגופה התשושה מונחת על הקרקע בפתח מערה, ידיה פרושות לפניה בצד שמאל, והאישה עומדת מאחוריה. זהו ערב לאחר סערת רעמים, והדמות הנטושה בלבוש כחול – בגדיה הרפויים נעים ברוח – מתבלטת בחדות על רקע שמיים שבהם שטים עננים סגולים בעלי שוליים מוזהבים. גם היא פורשת את זרועותיה הריקות לפניה בתנועה רחבה של ייאוש, ורואים את ידיה החסונות של אשת עבודה. צורת הדמות עם בגדיה המתנפנפים רחבה כמעט כמו שהיא גבוהה. פניו של האיש המת מצויים בצל – אך ראשה החיוור של האישה בולט בבירור על רקע הענן – ניגוד שגורם לשני הראשים להיראות כפרח כהה אחד ופרח בהיר אחד, המסודרים כך שהם מעצימים זה את יופיו של זה."
קובץ:The Good Samaritan (Delacroix 1849).jpg|השומרוני הטוב, דלקרואה, 1849
קובץ:Vincent Willem van Gogh 022-2.jpg|השומרוני הטוב, ואן גוך, 1890, מוזיאון קרולר-מילר, אוטרלו, הולנד (F630)
קובץ:Pieta, huile sur papier marouflé sur toile, vers 1842-1843, Eugène Delacroix (1).jpg|הפייטה, דלקרואה, 1843, המוזיאון הלאומי אז'ן דלקרואה
קובץ:Vincent van Gogh - Pietà (after Delacroix).jpg|הפייטה, גרסה ראשונה, 1889, אוסף הוותיקן לאמנות דתית מודרנית, קריית הוותיקן (F757)
קובץ:Pietà (naar Delacroix) - s0168V1962 - Van Gogh Museum.jpg|הפייטה, גרסה שנייה, 1889, מוזיאון ואן גוך, אמסטרדם, (F630)


## העתק בעקבות גוסטב דורה
"סיבוב האסירים" נוצר על ידי ואן גוך בעקבות "חצר ההתעמלות בניוגייט" של גוסטב דורה. יצירה זו, כמו עיבודים חוזרים ליצירותיהם של דלקרואה ורמברנדט, מבטאים את תחושת הבדידות של ואן גוך, כמו אדם כלוא או גוסס. אך למרות העצב, יש בה מן הנחמה. במכתב לאחיו ציין ואן גוך כי התקשה במיוחד ביצירת העתק זה.

ברנאר כתב על העתק זה: "האסירים הולכים במעגל מוקפים בחומות כלא גבוהות, הבד בהשראת דורה בעל אכזריות מפחידה, והוא גם מסמל את סופו (של ואן גוך). האם לא היו החיים כאלה עבורו, כלא גבוה כמו זה עם חומות כה גבוהות - כה גבוהות... והאנשים האלה הולכים ללא סוף סביב הבור הזה, האם לא היו אלה האמנים המסכנים, הנשמות המסכנות הארורות החולפות תחת שוט הגורל?"
קובץ:Newgate-prison-exercise-yard.jpg|טקסט=Gustave Doré, Newgate Exercise yard, from London: A Pilgrimage by Gustave Doré and Blanchard Jerrold, 1872|חצר התעמלות בניוגייט, גוסטב דורה, 1872
קובץ:Vincent Willem van Gogh 037.jpg|טקסט=Vincent van Gogh, Prisoners' Round (after Gustave Doré), 1890, Pushkin Museum, Moscow, Russia (F669)|סיבוב האסירים, ואן גוך, 1890, מוזיאון פושקין, מוסקבה, (F669)

## העתק בעקבות קייסאיי אייזן
בזמן שהתגורר באנטוורפן התוודע ואן גוך להדפסי עץ יפניים. בפריז, הדפס של קייסאיי אייזן הופיע על שער מגזין "פריז אילוסטר" במאי 1886, מה שהיווה השראה לואן גוך ליצור את "הקורטיזנה".

ואן גוך העתיק והגדיל את התמונה. הוא יצר רקע צהוב בהיר ואת הקימונו עשה צבעוני. בהשפעת הדפסים יפניים אחרים, הוא הוסיף "נוף מימי" של במבוק וחבצלות מים. צפרדעים ועגורים, מונחים ששימשו בצרפת של המאה ה-19 לזונות, עם סירה במרחק.
קובץ:Keisai Eisen - Oiran.jpg|טקסט=A courtesan, Nishiki-e, by Keisai Eisen|קורטיזנה, נישיקי-אה, מאת קייסאיי אייזן
קובץ:Van Gogh - la courtisane.jpg|טקסט=The Courtesan (after Eisen) by Vincent van Gogh, 1887, Van Gogh Museum, Amsterdam (F373)|הקורטיזנה, וינסנט ואן גוך, 1887, מוזיאון ואן גוך, אמסטרדם (F373)

## העתקים בעקבות אוטאגאווה הירושיגה
באמצע המאה ה-19 נפתחה יפן לסחר עם המערב, מה שהנגיש אליה גם את האמנות יפנית. עבודותיהם של אמני אוקיו-אה כמו הירושיגה וקצושיקה הוקוסאי השפיעו רבות על ואן גוך, הוא אסף מאות הדפסים יפניים והשווה את עבודותיהם של אמנים יפנים גדולים, כמו הירושיגה, לאלו של רמברנדט, פרנס הלס ויאן ורמיר. ואן גוך חקר את ההשפעות השונות, ועיצב אותן לסגנון ייחודי משלו. הציורים היפניים מייצגים את חיפושו של ואן גוך אחר שלווה, אותו הוא מתאר במכתב בתקופה זו, "להיות בעל כמה שיותר משלווה זו, גם אם יודעים מעט - כלום - בוודאות, אולי הוא תרופה טובה יותר לכל המחלות מכל הדברים שנמכרים בבית המרקחת."
### עץ שזיף פורח
"עץ שזיף פורח" נחשב לציור הראשון מבין שלושה ציורי שמן שיצר ואן גוך, על פי הירושיגה. הוא השתמש בצבע כדי לחקות את אפקט דיו המדפסת, כמו האדום והירוקים ברקע וגוון הירוק על הפרחים הלבנים. לאחר שעבר לארל, כתב ואן גוך לאחותו שהוא כבר לא צריך לחלום על נסיעה ליפן, "כי אני תמיד אומר לעצמי שהנה אני ביפן".
### גשר בגשם
"מקלחת הערב באטקה והגשר הגדול" של 'הירושיגה היווה השראה לוואן גוך בשל פשטותו. שבר העננים, למשל, מועבר באמצעות קווים מקבילים. טכניקות כאלה זכו להערכה, אך גם לקשות לביצוע בעת יצירת חותמת עץ להדפסה. באמצעות יצירת ציור, משיכות המכחול של ואן גוך "ריככו את הנועזות של חיתוך העץ היפני". דמויות קליגרפיות, שאולות מהדפסים יפניים אחרים, ממלאות את הגבול סביב התמונה. במקום לעקוב אחר דפוסי הצבעים של הדפס החיתוך המקורי, הוא השתמש בצבעים בהירים או בצבעים מנוגדים.
קובץ:De pruimenboomgaard te Kameido-Rijksmuseum RP-P-1956-743.jpeg|טקסט=The Plum Orchard In Kameido by Hiroshige|בוסתן השזיפים בקמיידו, מאת הירושיגה
קובץ:Vincent van Gogh - Bloeiende pruimenboomgaard- naar Hiroshige - Google Art Project.jpg|טקסט=Japonaiserie: Flowering Plum Tree (after Hiroshige), by Vincent van Gogh, 1887, Van Gogh Museum, Amsterdam (F371)|עץ שזיף פורח, וינסנט ואן גוך, 1887, מוזיאון ואן גוך, אמסטרדם, (F371)
קובץ:Hiroshige - Evening Shower at Atake and the Great Bridge.jpg|מקלחת ערב באטאקה והגשר הגדול, מאת הירושיגה
קובץ:Vincent van Gogh - Brug in de regen- naar Hiroshige - Google Art Project.jpg|גשר בגשם, וינסנט ואן גוך, 1887, מוזיאון ואן גוך, אמסטרדם (F372)

## העתק בעקבות יאקוב יורדאנס
ואן גוך השתמש בנושא ובקומפוזיציה של יאקוב יורדאנס בעיבודו ל"פרות". אחריו גם אדוארד הופר, השתמש גם הוא בפרות של יורדאנס כמקור השראה לעבודותיו. הציור מוצג במוזיאון האמנויות היפות של ליל בצרפת.
קובץ:Lille Jordaens vaches.JPG|טקסט=Cows, Jordaens|פרות, יורדאנס
קובץ:Van Gogh - Kühe (nach Jordaens).jpeg|טקסט=Cows (after Jordaens) 1890 Palais des Beaux-Arts de Lille, Lille, France (F822, JH2095)|פרות, 1890, ואן גוך, ארמון האמנויות היפות ליל, צרפת (F822, JH2095)

## העתקים בעקבות ז'אן-פרנסואה מילה
[ממוזער| ואן גוך, הזורע, ארל, יוני 1888, [מוזיאון קרולר-מילר|200x200 פיקסלים]]ז'אנר האיכרים שהשפיע רבות על ואן גוך החל בשנות ה-40 של המאה ה-19 עם עבודותיהם של ז'אן-פרנסואה מילה, ז'ול ברטון ואחרים. בשנת 1885 תיאר ואן גוך את ציורי האיכרים כתרומה החיונית ביותר לאמנות המודרנית. הוא תיאר את יצירותיהם של מילה וברטון בעלות משמעות דתית, "משהו במרומים". המכנה המשותף לסופרים ולאמנים שהיו מועדפים עליו היה היחס הסנטימנטלי שלהם כלפי חסרי כל ומדוכאים. הוא כתב לאחיו: "איך אצליח אי פעם לצייר את מה שאני כל כך אוהב?"

מוזיאון ואן גוך מסביר את השפעתו של מילה על ואן גוך. ציוריו של מילה, עם תיאוריהם חסרי התקדים של איכרים ועבודתם, מסמנים נקודת מפנה באמנות המאה ה-19. לפני מילה, דמויות איכרים היו רק אחד מאלמנטים רבים בסצנות ציוריות או נוסטלגיות. בעבודתו של מילה, גברים ונשים בודדים הפכו להרואיים וממשיים, מה שלא היה אופייני באסכולת ברביזון.

ואן גוך צייר עשרים ואחד העתקים או פרשנויות ליצירות של מילה. הוא הסביר: "לא מדובר בהעתקה גרידא ופשוטה. מדובר בתרגום לשפה אחרת, שפה של צבעים, של רשמי קיארוסקורו ושחור לבן."

אחיו תאו כתב לו: "העותקים של מילה הם אולי הדברים הטובים ביותר שעשית עד כה, והם גורמים לי להאמין שביום שתפנה לציור קומפוזיציות של דמויות, נוכל לצפות להפתעות גדולות."
### יצירות

קובץ:The four times of the day-Leaving for the fields (Millet).jpg|בוקר: בדרך לעבודה, מילה, 1860, מוזיאון ואן גוך אמסטרדם
קובץ:Van Gogh - Auf dem Weg zum Feld (nach Millet).jpeg|בוקר: זוג איכרים בדרך לעבודה, ואן גוך, 1890, ארמיטאז', (F684)
קובץ:The four times of the day-The Siesta (Millet).jpg|צהריים: מנוחה, מילה, 1866, המוזיאון לאמנויות יפות (בוסטון)
קובץ:Noon, rest from work - Van Gogh.jpeg|צהריים: מנוחה מהעבודה, ואן גוך, 1890, מוזיאון ד'אורסה (F686)
קובץ:Millet Man in a field.jpg|סוף היום, מילה, 1869
קובץ:Vincent van Gogh - Evening, The End of the Day (after Millet).jpg|סוף היום: איש בשדה, ואן גוך, 1889, מוזיאון מנארד לאמנות, יפן, (F649)
קובץ:The four times of the day-The evening (Millet).jpg|לילה, מילה, 1867, המוזיאון לאמנויות יפות בוסטון
קובץ:Van Gogh - Abendstunde (nach Millet).jpeg|שעות הלילה, ואן גוך, 1889, מוזיאון ואן גוך אמסטרדם, (F647)
קובץ:First Steps (Millet).jpg|צעדים ראשונים, מילה, 1858, מוזיאון לורן רוג'רס לאמנות, מיסיסיפי
קובץ:Vincent van Gogh - First Steps, after Millet.jpg|צעדים ראשונים, ואן גוך, 1890, מוזיאון המטרופוליטן לאמנות, (F668)
קובץ:Jean-François Millet (II) 013.jpg|הזורע, מילה, 1850, המוזיאון לאמנויות יפות בוסטון
קובץ:Van Gogh - Der Sämann (nach Millet)1.jpeg|הזורע, ואן גוך, 1889, אוסף ניארכוס ציריך, (F690) (ואן גוך יצר גרסאות מרובות לציור זה)
קובץ:Labours of the fields-Mower (Millet).jpg|הקוצר, מילה
קובץ:Van Gogh - Der Schnitter (Nach Millet).jpeg|הקוצר, ואן גוך, 1889, אוסף פרטי, (F688)
קובץ:Labours of the fields-Reaper.jpg|קוצר עם מגל, מילה
קובץ:WLANL - arts of akki - De maaier, Vincent van Gogh, 1889 detail.jpg|הקוצר עם המגל, ואן גוך, 1889, מוזיאון ואן גוך אמסטרדם, (F687)
קובץ:Labours of the fields-Woman raking hay (Millet).jpg|איכרה עם מגרפה, מילה
קובץ:Woman with a rake (Van Gogh, after Millet).jpg|איכרה עם מגרפה, ואן גוך, (F698)
קובץ:Labours of the fields-Woman pulling flax (Millet).jpg|איכרה קושרת אלומה, מילה
קובץ:Van Gogh - Die Garbenbinderin (nach Millet).jpeg|איכרה קושרת אלומה, ואן גוך, מוזיאון ואן גוך אמסטרדם, (F700)
קובץ:Labours of the fields-Sheaf-binder (Millet).jpg|קושר האלומות, מילה
קובץ:Van Gogh - Der Garbenbinder (nach Millet).jpeg|קושר האלומות, ואן גוך, 1889, (F693)
קובץ:Labours of the fields-Woman crushing flax (Millet).jpg|איכרה חותכת קש, מילה
קובץ:Van Gogh - Bäuerin beim Strohschneiden (nach Millet).jpeg|איכרה חותכת קש, ואן גוך, (F697)
קובץ:Labours of the fields-Threasher (Millet).jpg|הדש, מילה
קובץ:Van Gogh - Der Drescher (nach Millet).jpeg|הדש, ואן גוך, 1889, מוזיאון ואן גוך אמסטרדם, (F692)
קובץ:Jean-Francois Millet TheDiggers 1850–55.jpg|שני גברים עובדים את האדמה, מילה, 1886, המוזיאון לאמנויות יפות בוסטון
קובץ:Van Gogh - Zwei Bauern beim Umgraben.jpeg|שני איכרים חופרים, 1889, מוזיאון סטדליק אמסטרדם, (F648)
קובץ:Labours of the fields-Woman shearing sheep (Millet).jpg|גזיזת הכבשים, מילה, 1852, בוסטון
קובץ:WLANL - Minke Wagenaar - Vincent van Gogh 1889 The sheep shearer (after Millet)-2-2.jpg|גוזזי הכבשים, ואן גוך, 1889, (F634)
קובץ:Jean-Baptise Millet (after Jean-François Millet) - La grande bergère assise.jpg|הרועה, מילה, 1874
קובץ:Van Gogh - Die Schäferin (nach Millet).jpeg|הרועה, ואן גוך, 1889, מוזיאון תל אביב לאמנות, (F699)
קובץ:Labours of the fields-Woman spinning (Millet).jpg|אשה טווה, מילה
קובץ:Van Gogh - Die Spinnerin (nach Millet).jpeg|אשה טווה, ואן גוך, 1889, מוזיאון תל אביב לאמנות, (F696)
קובץ:Millet Gleaners.jpg|המלקטות, מילה
קובץ:Van Gogh - Zwei grabende Bäuerinnen auf schneebedecktem Feld.jpeg|איכרות חופרות בשלג, ואן גוך, 1890, קרן EG BUHLE, ציריך, (F695)

## העתקים בעקבות רמברנדט
מרמברנדט למד ואן גוך כיצד לצייר אור בתוך החושך. השפעתו של רמברנדט ניכרה, כך נראה, בערב אחד בשנת 1877, כאשר ואן גוך טייל באמסטרדם. הוא כתב: "האדמה הייתה חשוכה, השמים עדיין מוארים באור השמש שכבר שקעה, שורת הבתים והמגדלים בלטה מעל, האורות בחלונות בכל מקום, והכול השתקף במים." ואן גוך ראה ברמברנדט אמן מיוחד במינו בהתבוננותו בטבע וביכולתו לבטא רגש ברוך רב. לא ברור אם ואן גוך העתיק יצירות מסוימות של רמברנדט או את רוח הדמויות שצייר.

קובץ:Abraham and three angels by Rembrandt (1646, Aurora trust, NY).jpg|טקסט=Abraham with three angels, Rembrandt|אברהם עם שלושה מלאכים, רמברנדט
קובץ:Rembrandt van Rijn - The Angel Appearing to the Shepherds.jpg|טקסט=The Angel Appearing to the Shepherds, Rembrandt|המלאך המופיע אל הרועים, רמברנדט
קובץ:Rembrandt Harmensz. van Rijn 063.jpg|טקסט=Jacob with an angel, Rembrandt 1659|יעקב עם המלאך, רמברנדט 1659
קובץ:Van Gogh - Halbfigur eines Engels (nach Rembrandt).jpeg|טקסט=Half Figure of an Angel (after Rembrandt) 1889 (F624)|חצי דמות של מלאך, ואן גוך 1889 (F624)
בגרסתו של ואן גוך ל"תחייתו של לזרוס" ישו מתואר באופן סמלי דרך השמש. הציור כולל את לזרוס המת ושתי אחיותיו. צבעים לבן, צהוב וסגול שימשו לתיאור לזרוס והמערה. אחת מהנשים לובשת שמלה ירוקה בוהקת ובעלת שיער כתום. השנייה לובשת שמלה מפוספסת בירוק וורוד ובעלת שיער שחור. מאחוריהן נפרש נוף כפרי בגווני כחול ושמש צהובה בוהקת.

ואן גוך קיצר באופן דרסטי את הקומפוזיציה של רמברנדט והעלים את צורת גופו של ישו, ובכך התמקד בלזרוס ואחיותיו. משערים כי על פניהם ניתן לזהות את דמותם של האמן וחבריו אוגוסטין רולין ומארי ג'ינו. בשלב זה ואן גוך זה עתה התאושש ממחלה ממושכת, וייתכן שהזדהה עם נס התחייה המקראית.
קובץ:Rembrandt Harmensz. van Rijn 015.jpg|טקסט=Resurrection of Lazarus, by Rembrandt|תחייתו של לזרוס, מאת רמברנדט
קובץ:B073 Rembrandt.jpg|טקסט=The Raising of Lazarus, by Rembrandt|תחייתו של לזרוס, מאת רמברנדט
קובץ:B072 Rembrandt.jpg|טקסט=The Raising of Lazarus, by Rembrandt|תחייתו של לזרוס, מאת רמברנדט
קובץ:Vincent van Gogh - The raising of Lazarus (after Rembrandt) - Google Art Project.jpg|טקסט=The Raising of Lazarus (after Rembrandt) by Vincent van Gogh 1890 Van Gogh Museum, Amsterdam, Netherlands (F677)|תחייתו של לזרוס, ואן גוך 1890 מוזיאון ואן גוך, אמסטרדם, הולנד (F677)

## לקריאה נוספת
* Hulsker, **The Complete Van Gogh**. Oxford: Phaidon, 1980. ISBN 0-7148-2028-8

## הערות שוליים

קטגוריה:וינסנט ואן גוך: ציורים
קטגוריה:סדרות ציורים